XIX դարի վերջին գյուղի կենտրոնում կառուցվել է եռանավ բազիլիկ հորինվածքով եկեղեցի: Շինության համար օգտագործվել է տեղական սև տուֆ: Պատերի շարվածքում կան հնագույն շինության բեկորներ: Աբսիդի երկու կողքերին կան ուղղանկյուն ավանդատներ: Ընդարձակ դահլիճը երկու շարք փայտե սյուներով բաժանվում է երեք նավի: Եկեղեցու տանիքը վերանորոգվել է 2006 թ. գյուղաբնակ ԱԺ պատգամավոր Լյովա Խաչատրյանի բարերարությամբ: Գործող չէ, չունի ուխտի օր: